Ribe Stifts Adresseaviser, 1825-10-18
De forventede Græske Deputerede ere nu ankomne hertil, dog veed Man hidtil kuns, at de med deres Andragende have henvendt sig til det udenlandske Ministerium, anmodende samme om en hurtig Afgiørelse. Jmidlertid er Hr. Canning i dette Øieblik ikke i Hovedstaden, men Man veed, at de Græske Anliggender desuagtet ere forhandlede i to Conseils=Sæder, og den under 30te Septbr. udstædte Neutralitets Proclamation er en Følge af disse. Hr. Canning har siden havt flere Conferencer med de Franske og Russiske Gesandskaber, der have angaaet denne Gienstand, og af hvilke Man kan slutte sig til, at de store Magter bestræbe sig for at handle i Forening om Grækenlands Sag. Proclamationen er denne: "Da Hs. Maj. Kongen lever i Fred med alle Magter og Statet i Europa, og har gientaget erklæret at ville iagttage en streng og upartisk Neutralitet ved de Stridigheder, hvori nogle af disse Magter og Stater ere komne, da Fiendtligheder af enkelte af Hs. Majestæts Undersaatter imod nogen Magt eller Stat, eller imod Personer eller Eiendom af nogen af de Magter eller Stater, som vel leve i Fred med Hs. Majestæt, men derimod ere geraadede i en Krig, hvori Hs. Majestæt har erklæret at ville være neutral, kunne opvække Tvivl mod Rigtigheden af Hs. Majestæts Erklæringer og man sandsynligen har Grund til at frygte for, at dersom ikke Hs. Majestæts Undersaattere blive med Kraft afholdte fra saadanne utilladte fiendtlige Handlinger, at saa igien deres derved compromitterede Regieringer ikke kunne blive istand til at forhindre deres Undersaatter fra Voldsomheder imod de af Hs. Majestæts Undersaatteres Personer og Eiendom som opholde sig i deres Distrikt. Da videre den Ottomanniske Port, som er en Magt der lever i Fred med Hs. Majestæt, har i nogle Aar været geraadet i en Kamp med Grækerne og fører nu Krig med dem, hvorved Hs. Majestæt har lagttaget en streng og upartisk Neutralitet, og da et stort Antal af Hs. Majestæts loyale Undersaatter, som ere beskyttede ved de troelig overholdte Traktater imellem Hs. Majestæt og omtalte Magt, opholde sig paa den Ottomanniske Ports Distrikt, driver der en fordeelagtig Handel, ere boesiddende og nyder Forrettigheder. Da endelig Hs. Majestæt har for nyelig erholdet sikker Efterretninger om, at man nu er beskieftiget med at overtale visse af Hs. Majestæts Undersaatter til at udruste Krigskibe og Kapere i Hs. Majestæts Kongeriges Havne, og indskibe sig derpaa for at udøve Fiendtligheder imod den Ottomanniske Regiering, borttage og tilintetgiøre Tyrkiske Skibe og Tyrkisk Eiendom og begaae Røverier paa Kysterne af det Tyrkiske District, og da saadanne Fiendtligheder stride imod Bestemmelsen af den Lov, som er udstædet i den høisalige Konges 59 Regierings Aar (her bliver nu hele Parlaments=Akten imod den udenlandske Krigstieneste meddeelt) saa har Hs. Majestæt, som ønsker at vedligeholde de Fredens Velsignelser for sine Undersaattere, som de for nærværende Tid have den Lykke, at nyde, og ved den Beslutning at ville forblive ved det antagne Neutralitetsystem, som Hs. Majestæt har gientaget erklæret at ville overholde, og for at ingen af Hans Undersaatter skulle uden Advarsel giøre sig skyldig i de Straffe, som ere bestemte ved de anførte Statuter, efter Overlæg med sit Geheimeraad fundet forgodt at udstæde denne Kongelige Proclamation og derved tillige strængt at forbyde at nogen maae tage Deel i de omtalte Stridigheder, eller begaae noget som kunde være imod det anførte Statuts Bestemmelser, da de derved ville udsætte sig for de i denne paalagte Straffe, og hans høie Ungade og at alle Hans Undersaatter, skulle iagttage Neutralitetens Pligter, saavel imod den Ottomanniske Port og Grækerne, som mod alle andre krigførende Magter med hvilke Hs. Majestæt lever i Fred, og at de med Hensyn til dem skulle iagttage alle de Krigførendes Rettigheder, hvis Jagttagelse Hs. Majestæt bestandig har fordret, naar han ulykkeligviis selv er bleven indviklet i en Krig.